J. D. Vance

Is polaiteoir é **James David Vance** (a rugadh **James Donald Bowman** ar an 2 Lúnasa 1984). Is Seanadóir na Stát Aontaithe as Ohio ó 2023 i leith. Ball den Pháirtí Poblachtach é agus bhí Vance roghnaithe ag Trump i mí Iúil 2024 le seasamh leis sa Toghchán Uachtaránachta na Stát Aontaithe 2024. Coimeádach a bhí glan in aghaidh Trump ab ea Vance tráth Ach d'éirigh an Seanadóir as Ohio an-láidir ar son Trump sna 2020idí-luath, agus tugadh 'fear faille' air.
clé|mion|Muirshaighdiúir na Stát Aontaithe ba ea Vance idir 2003 - 2007
clé|mion|2017
clé|mion|2023

## Gairm
Muirshaighdiúir na Stát Aontaithe ba ea Vance idir 2003 - 2007 agus chaith sé 6 mhí in Iaráic mar 'iriseoir' de chuid an Arm.

Foilsíodh *Hillbilly Elegy* in 2016, cuimhní cinn ar a óige in Ohio agus Kentucky, leabhar a thuill cáil ollmhór do Vance. Coimeádach a bhí glan in aghaidh Trump ab ea Vance an uair sin agus ba mhinic é ag tráchtaireacht ar an tslí ar éirigh leis an iar-Uachtarán daoine bochta geala a mhealladh chun vótáil. Dúirt Vance tráth go raibh Trump gránna mar dhuine agus go raibh daoine geala bochta á dtabhairt “go dtí áit an-dorcha” aige.

Caipitlí fiontair i Silicon Valley ab ea Vance ar feadh tamall gearr, le linn 2016 - 2017, in Mithril Capital, comhlach de chuid Peter Thiel, duine atá ar dheis ar fad. Bhunaigh Vance "Our Ohio Renewal" in 2016 agus thug Thiel airgead dó níos déanaí.

D’athraigh Vance a phort le linn toghchán Seanaid 2022 nuair a thacaigh Trump leis. D'éirigh sé an-láidir ar son an iaruachtaráin. Is minic Vance ag cosaint Trump agus ag aithris ar a chuid cainte agus a chuid bréag faoin toghchán a ‘sciobadh’ uaidh.

Rinneadh iarradh Trump a mharú i mí Iúil 2024. Cé go ndúirt Trump go dtapódh sé an deis an tír “a thabhairt le chéile”, mhaígh Vance agus daoine eile sa Pháirtí Poblachtánach go raibh baint dhíreach ag an eachtra lámhaigh le reitric an Uachtaráin Biden.

Aontaíonn Vance go láidir inniu le seasamh Trump go raibh an toghchán i 2020 a bhuaigh Joe Biden saobh.
[clé|mion|Second Lady Usha Vance agus JD Vance ag déanamh imeaglú sa [An Ghraonlainn|Ghraonlainn, Márta 2025]]

## Leas Uachtarán
Ar an 14 Feabhra 2025, dúirt Leas Uachtarán Mheiriceá J.D. Vance ag Comhdháil Slándála München go raibh "sirriam nua sa bhaile" (agus é ag tagairt d’Uachtarán Mheiriceá). Mhaslaigh sé an daonlathas san Eoraip. Is mór a chuir Vance agus Pete Hegseth (Aire Cosanta) Iarthar na hEorpa trí chéile.

Ar an 19 Feabhra, chuir Vance an milleán faoin gcogadh san Úcráin... ar an Úcráin.

Ar an 28 Márta 2025, chuir Vance i leith an rialtais i Copenhagen nach raibh sé ag déanamh dóthain infheistíochta ar mhaithe le slándáil na Graonlainne.

## Féach freisin

* Tim Walz
* Toghchán Uachtaránachta na Stát Aontaithe 2024
* Dara téarma Trump

## Tagairtí

Catagóir:Daoine a rugadh i 1984
Catagóir:Daoine beo
Catagóir:Caitlicigh
Catagóir:Daoine a d'fhreastail Yale Law School
Catagóir:Daoine as Ohio
Catagóir:Daoine de bhunadh na hAlban
Catagóir:Fir
Catagóir:Leasuachtaráin na Stát Aontaithe
Catagóir:Lucht gnó na Stát Aontaithe
Catagóir:Lucht Trump
Catagóir:Meiriceánaigh de bhunadh na hÉireann
Catagóir:Náisiúnaithe
Catagóir:Pearsanra míleata Meiriceánach
Catagóir:Pobalóirí
Catagóir:Poblachtánaigh na Stát Aontaithe
Catagóir:Polaiteoirí Meiriceánacha an 21ú haois
Catagóir:Seanadóirí na Stát Aontaithe
Catagóir:Scríbhneoirí Meiriceánacha